Document ID: 32007D0489

ODLOČBA KOMISIJE
z dne 11. julija 2007
o določitvi finančnega prispevka Skupnosti k izdatkom v okviru nujnih ukrepov za boj proti atipični kokošji kugi na Danskem leta 2005
(notificirano pod dokumentarno številko C(2007) 3315)
(Besedilo v danskem jeziku je edino verodostojno)
(2007/489/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 3(3) in 4(2) Odločbe,
ob upoštevanju naslednjega:
(1)
Izbruhi atipične kokošje kuge so se na Danskem pojavili leta 2005. Pojav te bolezni je pomenil resno nevarnost za živino v Skupnosti.
(2)
Da se prepreči širjenje bolezni in pripomore k njenemu izkoreninjenju, mora Skupnost finančno prispevati k upravičenim izdatkom držav članic zaradi nujnih ukrepov za boj proti tej bolezni v skladu z Odločbo 90/424/EGS.
(3)
Z Odločbo Komisije 2006/579/ES z dne 24. avgusta 2006 o finančnem prispevku Skupnosti za izkoreninjenje atipične kokošje kuge na Danskem leta 2005 (2) je bil dodeljen finančni prispevek Skupnosti v višini 50 % izdatkov, upravičenih do finančne podpore Skupnosti, namenjen izvajanju nujnih ukrepov za odpravljanje navedene bolezni.
(4)
V skladu z navedeno odločbo mora plačilo prispevka Skupnosti temeljiti na vlogi, ki jo je Danska predložila 23. oktobra 2006, in dokumentaciji iz člena 7 Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (3).
(5)
Glede na navedeno je treba določiti skupni znesek finančnega prispevka Skupnosti k upravičenim stroškom v zvezi z ukrepi za izkoreninjenje atipične kokošje kuge, ki jih je Danska izvedla leta 2005.
(6)
V skladu z rezultati pregledov, ki jih je izvedla Komisija v skladu z veterinarskimi pravili in pogoji za odobritev finančne podpore Skupnosti, se celotni predloženi znesek izdatkov ne more šteti za upravičenega.
(7)
Pripombe Komisije, metoda izračuna upravičenih izdatkov in končne ugotovitve so bili Danski sporočeni v dopisu z dne 8. marca 2007.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Skupni finančni prispevek Skupnosti za izdatke v zvezi z izkoreninjenjem bolezni atipične kokošje kuge na Danskem leta 2005 se v skladu z Odločbo 2006/579/ES določi v višini 219 385,67 EUR.
Člen 2
Ta odločba je naslovljena na Kraljevino Dansko.
V Bruslju, 11. julija 2007

Labels: 2
19
6
18
15